## Rješenje kojim se Filipu Jeliću oduzima odobrenje za rad brokera

### NN 132/2009 (4.11.2009.), Rješenje kojim se Filipu Jeliću oduzima odobrenje za rad brokera

132 04.11.2009 Rješenje kojim se Filipu Jeliću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

3243

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Filipu Jeliću iz Zagreba, Brune Bušića 38, za rad brokera, na sjednici održanoj 29. listopada 2009. godine donijela je

RJEŠENJE

1. Filipu Jeliću iz Zagreba, Brune Bušića 38, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 369.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 9. srpnja 2009. godine, sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Filipu Jeliću iz Zagreba, Brune Bušića 38, za rad brokera.

Nakon izvršenog uvida u predmete Agencije klasa: UP/I-451-04/08-07/30 i klasa: UP/I-041-02/09-06/02, utvrđeno je sljedeće:

Rješenjem Agencije u predmetu, klasa: UP/I-451-04/08-07/30, urbroj: 326-111/08-2, od 14. veljače 2008. godine, Filipu Jeliću, zaposleniku investicijskog društva Apex vrijednosnice d.o.o., Zagreb, Ilica 1a (dalje u tekstu: Društvo), izdana je na neodređeno vrijeme dozvola za obavljanje poslova brokera.

Budući da je Rješenjem Agencije u predmetu klasa: UP/I-041-02/09-06/02; urbroj: 326-321/09-14, od 9. srpnja 2009. godine, Društvu oduzeto odobrenje za rad, to je imenovanom bio zaključkom Agencije, u predmetu klasa: UP/I-451-04/09-07/33, od 16. srpnja 2009. godine, određen rok od 3 (tri) mjeseca za dostavu dokaza da je zaposlen u investicijskom društvu na poslovima brokera. Iz dostavnice je razvidno da mu je predmetni zaključak uručen 21. srpnja 2009. godine.

Filip Jelić nije u roku od 3 mjeseca (do 21. listopada 2009. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji na poslovima brokera.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Slijedom izloženog, a s obzirom da Filip Jelić više ne ispunjava uvjete na temelju kojih joj je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrjeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 29. listopada 2009. godine, pod rednim brojem 369.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/09-07/33

Urbroj: 326-111/09-2

Zagreb, 29. listopada 2009.

Zamjenik predsjednika Uprave
Ivo Šulenta, v. r.

Rješenje, NN 132/2009-3243